ამარის იმპერია

ამარის იმპერია  არის დიდი დრაკონის კონტინენტზე მდებარე, ერთ-ერთი ახალაღმოცენებული მძლავრი სახელმწიფო, რომელსაც შორს მიმავალი გეგმები აქვს დასახული თავისი გავლენის გაფართოების მიზნით.

იმპერიის დედაქალაქია ვაელ ამორი. იმპერიის გერბს წარმოადგენს იასამნისფერ ფონზე გამოსახული თეთრი დრაკონი - ახალი დინასტიის დამფუძნებელის, იმპერატორ ფელიქს პირველის სიმბოლო.

## დაარსება

დიდი დრაკონის უკიდურეს ჩრდილოეთ მიწებში, რომელსაც ტასმარიის ვაკეს უწოდებენ, არსებობდა ადამიანთა 4 სამეფო:

ანედის სამეფო, დერენის სამეფო, ჯ'ტარის სამეფო და პე'რ'სიდეს სამეფო.  მათგან ყველაზე ძლიერი და მდიდარი სახელმწიფო იყო ანედის სამეფო, რომელმაც პირველმა შეძლო ფლოტილიის აგება და დანარჩენ სამყაროსთან ვაჭრობის დაწყება.

ვაჭრობამ არნახული სიმდიდრე და დიდება მოუტანა ანედელ მეფეებს. სწორედ ანედის მეფე  ატალუს III ალბორმა დაიწყო ტასმარიის ვაკეში ჰეგემონიისთვის ბრძოლა დანარჩენ სამ სამეფოსთან.  ცეცხლის წვიმიდან 457 წელს იგი თავს დაესხა დერენიის
სამეფოს და ც.წ. 461 წლისთვის მთელი დერენიის სამეფო დაიპყრო. ამის შემდგომ დაიწყო ე.წ. "ჩრდილოეთის ომი". მეფე ატალუს მესამემ ომი გამოუცხადა ჯ'ტარის სამეფოსაც და პე'რ'სიდეს სამეფოსაც. 463-478 წლებში მიმდინარეობდა "ჩრდილოეთის ომი"  რომელმაც დიდი დრაკონის ჩრდილოეთს დამანგრეველი შედეგები მოუტანა. თუმცა,  15 წლიანი, გაუთავებელი
ომის შემდეგ, როდესაც ანედის სამეფომ გაიმარჯვა დამყარდა დიდი ხნის ნანატრი მშვიდობა
და ატალუს III ალბორელი თავის დედაქალაქ ედელირში ეკურთხა, როგორც იმპერატორი ატალუს I დიდი.

მან თავის სახელმწიფოს ძველი, ჯერ კიდევ ცეცხლის წვიმამდელი, იმპერიის სახელი - ამარი უწოდა. მისი ბრძანებით დაიწყო ახალი დედაქალაქის მშენებლობა, რომელსაც ეწოდა ვაელ ამორი. ც.წ. 479 წელსგარდაიცვალა იმპერატორი ატალუს I დიდი და ტახტზე  მისი  ვაჟი, ელენდილი ავიდა.

## ისტორია

ძველი გრაგნილების თანახმად, ცეცხლის წვიმამდე ათასი წლით ადრე, ჯერ კიდევ მანამ, სანამ ჩრდილოეთში ზღვები გაიყინებოდნენ და აღმოსავლეთით დემონთა ურდოები მიცვალებულებს გამოიყვანდნენ მათი აკლდამებიდან, ტასმარიის ვაკეში არსებობდა კულტურა, რომელიც აგებდა ისეთ ბრწყინვალე ქალაქებს, როგორებიც იყო არბორეა , ვინდობონა და კარალისი. იგებოდა ბრწყინვალე ტაძრები უძველესი ღვთაებებისთვის. ამ კულტურას ერქვა ამარია. ღვთაება ჰიმერიონის ქურუმების თქმით, ქალაქი არბორეა დაარსდა ცეცხლის წვიმამდე 753 წელს. ამ დროიდან დაიწყო ამარიის აღმავლობა.

ლეგენდის თანახმად, ქალაქი არბორეას დამაარსებელი და პირველი მეფე იყო კრინოს აიუნიდი, მან დაუდო სათავე აიუნიდთა დინასტიას, რომლის მართველობამ 500 წელს გასტანა და არბორეას სამეფოს დიდება და სიმდიდრე მოუტანა.

არბორეას მე-11 მეფემ, მეფე ბურგოსმა მის მიერ წარმოებული ომების წყალობით არბორეას სამეფო გააფართოვა ჩრდილოეთით ყინულოვანი ზღვიდან - შავ ზღვამდე სამხრეთით. მისმა ძემ, აბიგორ I-მა, თავის ზეობისას დაიპყრო დიგიონეს ნახევარ კუნძული. არბორეას სამეფომ თავის ძლევამოსილების პიკს მიაღწია მე - 19 მეფის , ვალდის თმაჭაღარას ზეობისას. ვალდის თმაჭაღარამ არბორეას სამეფო გააძლიერა და საბოლოოდ გარდაქმნა იმპერიად. მისი ზეობისას ამარის იმპერია იჭიმებოდა ყინულის ზღვიდან შავ ზღვამდე, საფირონის ზღვიდან მკვდარ ზღვამდე. ცეცხლის წვიმამდე 257 წელს ქალაქ კარალისის მახლობლად მდებარე მთამ დაიწყო ზანზარი და ამოხეთქა ლავის და მხუთავი აირების ტალღა. ეს იყო დუნკანის ვულკანი, რომელმაც რაღაც წუთებში მთლიანად გაანადგურა ქალაქი კარალისი.

ამის მერე დაიწყო ხშირი აჯანყებები იმპერიის აღმოსავლეთ პერიფერიებში. აჯანყებებს სისხლშივე ახშობდნენ და ბოლოს მოხდა ცეცხლის წვიმა. ღმერთები განრისხდნენ ამარის ხალხზე და ცეცხლოვანი წვიმა მოავლინეს ქვეყნიერებას . განადგურდა ქალაქი არბორეა , ვინდობონა და სხვები. დაინგრა ღვთაება ჰიმერიონის და არტაქსეტონის ტაძრები. მიწამ შთანქა ციხესიმაგრეები და კოშკები და ოდესღაც ძლევამოსილი იმპერიისგან შემორჩა მხოლოდ ნანგრევები და მოგონებები წარსული დიდებისა.

მზის რისხვიდან 0 წლიდან 150 წლამდე არავითარი ჩანაწერები არ მოიპოვება მხოლოდ ზეპირსიტყვიერი გადმოცემების თანახმად არის ცნობილი რომ ამარის ხალხი რამდენიმე მცირე ჯგუფად დაიშალა მას მერე რაც ზეცა თავზედ დაემხო მათ იმპერიას. აღმოსავლეთით კი, გარდა იმისა რომ კონტროლი დაიკარგა, შორეული კუნძულებიდან გადმოსულმა დემონებმა ამარელთა და მათ მიერ დაპყრობილი ერების მიცვალებულები გამოაღვიძეს საუკუნო ძილიდან და დაიწყეს ცოცხალთა ხოცვა-ჟღლეტვა. მას მერე იმ მიწებს მკვდართა მიწები ეწოდება. მათი მხრიდან არაერთი თავდასხმა იყო განხორციელებული ამარის ცივილიზაციის სამეფოებზე.
ც.წ. 150 წელს საბოლოოდ ჩამოყალიბდა ტასმარიის ტეტრარქია. ოთხი სამეფოს თანამეზობლობა. ანედის, დერენიის, ჯ'ტარის და პე'რ'სიდეს სამეფოები. ანედში ალბორთა დინასტია მართველობდა.

## იმპერატორ ელენდილის ზეობა და მისი შედეგები

ცეცხლის წვიმიდან 479 წელს, როდესაც გარდაიცვალა იმპერატორი ატალუს I დიდი, ტახტზე მისი ვაჟი ავიდა. ელენდილის ხელისუფლებაში მოსვლით, იმპერიაში დაიწყო ახალი რელიგიის აღზევება. სისხლიანი მთვარის კულტის პანთეონი - ნაამა, აზაზელი და ერუ გამოცხადდნენ იმპერიის ახალ ღმერთებად.

უფლისწული ელენდილი ახალგაზრდობაში ბევრს მოგზაურობდა იგი რამდენჯერმე მკვდარ მიწებზეც იყო საიდუმლო ექსპედიციებზე. სწორედ ერთ ერთი ასეთი ექსპედიციის დროს გაეცნო ის ამ იდუმალ კულტს, რომელსაც შემდგომში ეზიარა კიდეც.

ც.წ. 479-502 წლებში იმპერიაში საშინელი, რელიგიური ტერორი სუფევდა. იდევნებოდნენ სხვა სარწმუნოების მქადაგებლები, ძველი პანთეონის მიმდევრებზე კი სისხლიანი მთვარის ინკვიზიცია ნადირობდა.

ელენდილმა თავის სამეფო კარზე დემონებს მოუხმო რათა იმპერიის მოსახლეობა მოექცია სისხლიანი მთვარის კულტზე. ამის გამო ბევრი ტოვებდა იმპერიას. იმპერატორი ელენდილი რკინის ხელით მართავდა იმპერიას, სეპარატისტებს სარზე გასმით სჯიდა, ოპოზიციონერებს კი დილეგში ამწყვდევდა.

ელენდილის პოლიტიკურმა გამოუცდელობამ, ამარის იმპერია მლაშე წყლების ომში ჩააბა. ც.წ. 502 წელს ე.წ. "მარილიანი ომში" ელენდილმა ერთ - ერთი სერიოზული მარცხი განიცადა მლაშე წყლებში მდებარე კუნძულებზე, რითაც საბოლოოდ დაუსვა წერტილი თავის ტირანულ მართველობას. აჯანყების და სიკვდილის შიშით იგი გაიქცა იმპერიიდან და სამეფო ტახტი მეამბოხეებს დაუტოვა საჯიჯგნად.

ც.წ. 502 წელს, რამდენიმე შეტაკების შედეგად, გაიმარჯვა ე.წ. "პატრიოტთა ფრაქციამ" - ამარის უმაღლესი სარდლობის გაერთიანებამ, რომელსაც გენერალი ფელიქს აემილიუსი მეთაურობდა. მან გაიმარჯვა თავის ოპონენტებზე და ტახტზე ავიდა როგორც იმპერატორ ფელიქს I აემილიუსთა დინასტიიდან. მისი მმართველობის დაწყებისთანავე, სისხლიანი მთვარის კულტი უარყოფილი იქნა. ელენდილის კარზე მყოფი დემონებიდან, ზოგმა გაქცევით უშველა თავს, ზოგიც ატანილი დამცირებებით გამწარებულმა ბრბობ დაგლიჯა. დემონთა თვითნებობა როგორც იქნა აღიკვეთა და კვლავ აღსდგა ძველი პანთეონი, რითაც იმპერიამ კვლავ ირწმუნა თავისი გამარჯვების.

## იმპერიის სტრუქტურა

ამარის იმპერია არის ავტორიტარული რეჟიმის სახელმწიფო, რომლის მეთაურია ერთპიროვნული მართველი-იმპერატორი. იმპერატორი თავის სახელმწიფოს განაგებს სტრატეგოსთა საბჭოსთან ერთად. სრატეგოსთა საბჭო შედგება 4 პიროვნებისგან: დიდი დიუკა,რომელიც არის არმიის მთავარსარდალი; უმაღლესი პონტიფიკუსი, რომელიც არის ღვთაება ჰიმერიონის ქურუმი; კირბანი, რომელიც არის იმპერატორის პირადი გვარდიის მეთაური და მოირგური, რომელიც არის იმპერიის ჯაშუშთა ქსელების მეთაური. ამ საბჭოს წევრებს ყავს თავისი უშუალო ქვეშევრდომთა მცირე დასი. თითო დასი შედგება 3-დან 8 მდე ადამიანისგან. იმპერიაში მიესალმებიან სხვა კულტურის წარმომადგენლებს და დაქირავებულ მეომრებს, რომლებსაც სურთ ამარიის იმპერიას ემსახურონ.

## რელიგია და კულტურა

ამარის იმპერია არის მრავალეთნიკური და მრავალკულტურული სახელმწიფო. მისი ყოველი მაცხოვრებელი ვალდებულია თაყვანს სცემდეს ამარის ღმერთთა პანთეონს. ამარის სარწმუნოების მოწინააღმდეგეები ისჯებიან ქონების კონფისკაციითა და სიკვდილით.

ამარის პანთეონი შედგება სამი ღვთაებისგან: არტაქსეტა , რომელიც განასახიერებს სიკეთეს, შემწყნარებლობას, სიყვარულს, ნაყოფიერებას და ბუნების მფარველობას. ვალაგორი, რომელიც განასახიერებს სიმამაცეს, ღირსებას, სიძლიერეს და ომს, იგი მფარველობს მეომრებს და მჭედლებს. და ბოლოს, ჰიმერიონი, რომელიც არის პანთეონის მთავარი ღვთაება იგი განასახიერებს ძალთა ბალანს, სამართლიანობას, შრომის მოყვარეობას, მიზანდასახულობბას, იგი მფარველობს მონარქებს და ამა ქვეყნისა ძლიერთ.

ეს პანთეონი ჯერ კიდევ ცეცხლის წვიმამდე არსებობდა, თუმცა ის არ იყო აღიარებული სახელმწიფო რელიგიად ანედის ტახტზე აბიგორ II ალბორის ტახტზე ასვლამდე. ც.წ. 334-345 წ.წ. მისი ბრძანებით ააგეს ღვთაება ჰიმერიონის ტაძარი დედაქალაქ ედელირში.

ამარის იმპერია ცნობილია თავისი ყურძნით და, რა თქმა უნდა ღვინით, იგი ერთ ერთი უგემრიელეს სასმელად ითვლება მთელ დიდი დრაკონის კონტინენტზე. ასევე ამარის იმპერია ცნობილია თავისი ფოლადის და ვერცხლის მადნებით. მათი წყალობით ამარის იმპერიაში მზადდება უმშვენიერესი სარკეები და ფუფუნების სხვა საგნები. ქალაქის შენობები აგებულია გრანიტისგან თუმცაღა მათ ყოველთვის წითელ ფერებში ღებავენ.